rejauldu/bengali-wikipedia huggingface dataset:
চিরাগ ইউনাইটেড ক্লাব কেরালা (আগে পরিচিত ছিল ভিভা কেরালা ফুটবল ক্লাব নামে) Chirag United Kerala Season: 2011-12 I-League The Hard Tackle. Retrieved 2 July 2021 ভারতের কোচিতে অবস্থিত একটি ভারতীয় ফুটবল ক্লাব।  ২০০৪ সালে এই ক্লাবটি স্থাপিত হয়। ২০০৭-০৮ মরশুমের আই-লিগে ভিভা কেরালা নবম স্থান অধিকার করে, যার ফলে এই ক্লাবটি আই-লিগ দ্বিতীয় ডিভিশনে নেমে যায়। ২০০৮-০৯ মরশুমে ভিভা কেরালা আই-লিগ দ্বিতীয় ডিভিশন এবং কেরালা রাজ্য লিগে খেলবে। ক্লাবটি ২০১২ সালে বিলুপ্ত হয়ে যায়।     তথ্যসূত্র   বিষয়শ্রেণী:কেরলের ফুটবল ক্লাব বিষয়শ্রেণী:২০০৪-এ প্রতিষ্ঠিত ফুটবল ক্লাব বিষয়শ্রেণী:২০০৪-এ কেরলে প্রতিষ্ঠিত বিষয়শ্রেণী:আই-লিগের ক্লাব বিষয়শ্রেণী:২০১২-এ ভারতে বিলুপ্ত
হলডর ল্যাক্সনেস (; জন্ম: হলডর গুয়োজনসন; ২৩ এপ্রিল ১৯০২ - ৮ ফেব্রুয়ারি ১৯৯৮) হলেন একজন আইসল্যান্ডীয় লেখক এবং ১৯৫৫ সালের সাহিত্যে নোবেল পুরস্কার বিজয়ী। তিনি উপন্যাস, কবিতা, সংবাদপত্রের নিবন্ধ, প্রবন্ধ, নাটক, ভ্রমণকাহিনী এবং ছোটগল্প লিখেছেন। যেসকল লেখকরা ল্যাক্সনেসকে প্রভাবিত করেছেন তাদের মধ্যে রয়েছে অগুস্ত স্ত্রিন্দবারি, সিগমুন্ড ফ্রয়েড, নাট হামসুন, সিনক্লেয়ার লুইস, আপটন সিনক্লেয়ার, বের্টল্ট ব্রেখট এবং আর্নেস্ট হেমিংওয়ে।Guðmundsson, Halldór, The Islander: a Biography of Halldór Laxness. McLehose Press/Quercus, London, translated by Philip Roughton, 2008, pp. 49, 117, 149, 238, 294  জন্ম ও প্রাথমিক জীবন   হলডর গুয়োজনসন ১৯০২ সালের ২৩ এপ্রিল ডেনিশ আইসল্যান্ডের রেইকিয়াভিকে জন্মগ্রহণ করেন। যখন তার বয়স তিন বছর তখন তার পরিবার মোসফেল্সভিট পারিশের ল্যাক্সনেস খামারে চলে আসে।Hallberg, Peter, Halldór Laxness, Twayne Publishers, New York, 1971, p. 11 তিনি বড় হচ্ছিলেন এবং তার দাদীর দ্বারা ব্যাপকভাবে প্রভাবিত হচ্ছিলেন; এসম্পর্কে তিনি বলেন "আমি কথা বলতে পারার আগেই আমাকে প্রাচীন গান গেয়ে শোনাতেন, আমাকে নিধর্মী সময়ের গল্প শোনাতেন এবং ক্যাথলিক যুগের ক্র্যাডল গান গাইতেন।"Laxness, Halldór, Heiman eg for, (Helgafell, Reykjavík, 1952), pp. 20–24 তিনি অল্প বয়সেই বই পড়তে এবং গল্প লিখতে শুরু করেন এবং ১৯১৫ থেকে ১৯১৬ সাল পর্যন্ত রেইকিয়াভিকের কারিগরি স্কুলে শিক্ষা লাভ করেন। তাঁর প্রথম প্রকাশিত লেখাগুলি ১৯১৬ সালে মরগুনব্লাদি এবং শিশুদের সাময়িক ইসকানে প্রকাশিত হয়েছিল।   আরও দেখুন   সাহিত্যে নোবেল বিজয়ীদের তালিকা।   তথ্যসূত্র    উৎস   Halldór Guðmundsson. 2004. Halldór Laxness. (Reykjavík: JPV)   বহিঃসংযোগ    Gljúfrasteinn, the Halldór Laxness Museum website   including the prize motivation    Dennis Haarsager's biography   বিষয়শ্রেণী:১৯০২-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:সাহিত্যে নোবেল পুরস্কার বিজয়ী বিষয়শ্রেণী:নোবেল বিজয়ী সাহিত্যিক
ফাতাহ () ফিলিস্তিনি নেতা ইয়াসির আরাফাতের নেতৃত্বে ১৯৫৯ সালে গঠিত দল। মাহমুদ আব্বাস, সালাহ খালাফ, খালিল আল ওয়াজির, আহমদ শাকির, নায়েফ হাওয়াতমেহ এবং আবদুল মোহসেন আবু মাইজার দলটির প্রথম প্রজন্মের কয়েকজন শীর্ষস্থানীয় নেতা।হামাস-ফাতাহ ঐক্য ও স্বাধীন ফিলিস্তিনের সোনালী সম্ভাবনা,ইরান বাংলা রেডিও। ঢাকা থেকে প্রকাশের তারিখ: ০৮-০৫-২০১১ খ্রিস্টাব্দ।   অস্তিত্ব  ফাতাহ নিজ অস্তিত্বের কথা ঘোষণা করে ১৯৬৫ সনে। মিসরের তৎকালীন প্রেসিডেন্ট জামাল আবদুন নাসেরের অনুরোধে ওই ঘোষণা দেয় ফাতাহ। নাসের ১৯৫৪ সাল থেকে ১৯৭০ সাল পর্যন্ত মিসর শাসন করেন। একমাত্র ফিলিস্তিনিদের ঐক্যবদ্ধ সশস্ত্র সংগ্রামের মাধ্যমেই অধিকৃত ফিলিস্তিন ভূখণ্ড মুক্ত করা সম্ভব হবে বলে নাসের বিশ্বাস করতেন। তাই নাসেরের নেতৃত্বাধীন মিসর ফাতাহকে অস্ত্র ও সামরিক উপকরণের যোগান দেয়। রাজনৈতিক সংগ্রামের পাশাপাশি ফাতাহ জনপ্রিয় গণপ্রতিরোধ আন্দোলনও গড়ে তোলে এবং ফাতাহ'র সামরিক শাখার নাম দেয়া হয়েছিল "আস সায়িক্বা" বা "বজ্র"। ফাতাহ'র বেশিরভাগ রাজনৈতিক ও সামরিক সদস্যরা থাকতেন মিসর, সিরিয়া, লেবানন, জর্ডান, আলজেরিয়া ও তিউনিসিয়ায়।   নীতি  ১৯৯৩ সালে ইসরাইলের সঙ্গে অসলো আপোস চুক্তি স্বাক্ষরের আগ পর্যন্ত ফাতাহ সশস্ত্র সংগ্রামের মাধ্যমেই অধিকৃত ফিলিস্তিন ভূখণ্ড মুক্ত করার নীতিতে অবিচল ছিল। কিন্তু আপোস চুক্তি স্বাক্ষরের পর ফাতাহ'র তৎপরতা কেবল রাজনৈতিক সংগ্রামেই সীমিত হয়ে পড়ে। নীতিগত এই পরিবর্তনের কারণে ইয়াসির আরাফাতের নেতৃত্বে খুবই সীমিত ক্ষমতাসম্পন্ন ফিলিস্তিন স্বশাসন কর্তৃপক্ষ প্রতিষ্ঠা করা হয় ১৯৯৪ সালে। ২০০৪ সালের ১১ ই নভেম্বর ইয়াসির আরাফাতের রহস্যজনক মৃত্যুর পর স্বশাসন কর্তৃপক্ষের রাজনৈতিক সংগ্রাম দুর্বল হয়ে পড়ে।   বিরোধ  ২০০৫ সালের সংসদ নির্বাচনে ১৩২টি আসনের মধ্যে হামাস ৭০টি আসনে জয়ী হয়। আরব লিগ ও ইসলামী সম্মেলন সংস্থার পর্যবেক্ষকরাসহ আন্তর্জাতিক অন্যান্য পর্যবেক্ষকরা হামাসের ব্যাপক জনপ্রিয়তার কথা উল্লেখ করে ওই নির্বাচনকে সুষ্ঠ বলে ঘোষণা করে। ফলে ফিলিস্তিনে ইসমাইল হানিয়ার নেতৃত্বে গঠিত হয় হামাসের সরকার। অভ্যন্তরীণ জনসমর্থন ও অন্তবর্তীকালীন ফিলিস্তিনি সংবিধানের আলোকে এগিয়ে যায় হামাস। কিন্তু আব্বাসের স্বশাসন কর্তৃপক্ষ হামাস সরকারকে স্বীকৃতি দিতে অস্বীকার করে এবং এভাবে দুই পক্ষের মধ্যে বিভেদ জোরদার হয় এবং সংঘাত তুঙ্গে উঠে ২০০৭ সালে যখন এক লড়াইয়ে হামাস গাজা দখল করে।ফিলিস্তিনে ফাতাহ ও হামাসের ঐক্য সরকার হচ্ছে দীর্ঘ বৈরিতার অবসান ,ডেস্ক রিপোর্ট, দৈনিক আমার দেশ। ঢাকা থেকে প্রকাশের তারিখ: ০৭-০২-২০১২ খ্রিস্টাব্দ।   সম্প্রীতি  ২০১১ সালে মিসরের রাজধানী কায়রোয় ফাতাহ নেতা আব্বাস আর হামাসের নেতা খালেদ মেশাল একটি সম্প্রীতি চুক্তি সই করলেও তা বাস্তবায়িত হয়নি। তবে এ চুক্তির ফলে দুপক্ষে সম্প্রীতি প্রতিষ্ঠার অনুকূল পরিবেশ সৃষ্টি হবে বলে আশা করা যায়।গাজায় ফাতাহ’র বিশাল সমাবেশ,বিডিনিউজ টোয়েন্টিফোর ডটকম। ঢাকা থেকে প্রকাশের তারিখ: ০৭-০২-২০১২ খ্রিস্টাব্দ।     তথ্যসূত্র    বহিঃসংযোগ   Fatah's Intellectual office website  Fatah's Constitution  Al-Krama Newspaper (Fatah's PR Office) (in Arabic)  Definition of Fatah   Interview on Radio France International  Fatah Central Committee member Abdallah Al Frangi  Collection of over 300 Fatah posters  The 2009 Fatah Charter  Haghshenas, Seyyed Ali, "social and political structure of Lebanon and its influence on appearance of Amal Movement, " Iran, Tehran.2009  Attacks attributed to FATAH on the START terrorism database  বিষয়শ্রেণী:ফিলিস্তিনের রাজনৈতিক দল বিষয়শ্রেণী:১৯৫৯-এ প্রতিষ্ঠিত বিষয়শ্রেণী:ফাতাহ বিষয়শ্রেণী:জাতীয় স্বাধীনতা আন্দোলন
জিন বার্কো গ্লিসন () একজন মার্কিন মনোভাষাবিজ্ঞানী ও বোস্টন বিশ্ববিদ্যালয়ের প্রফেসর এমেরিটা। তিনি ১৯৫৮ সালে উদ্ভাবিত উগ্‌ পরীক্ষা-র (Wug test) জন্য বিখ্যাত। পরীক্ষাটিতে শিশুরা কীভাবে কোনো ভাষার ব্যাকরণের জ্ঞান অর্জন করে, তা অনুসন্ধান করা হয়। 300px|জিন বার্কো গ্লিসন  প্রকাশিত গ্রন্থাবলি   Psycholinguistics, 2nd ed. (1997), Wadsworth Publishing.   The Development of Language, 6th ed. (2005), Allyn & Bacon.   বহিঃসংযোগ   গ্লিসনের হোমপেজ  উগ্‌ পরীক্ষার ব্রিটিশ সংস্করণ  বিষয়শ্রেণী:১৯৩১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ভাষাবিজ্ঞানী বিষয়শ্রেণী:নারী ভাষাবিজ্ঞানী বিষয়শ্রেণী:মার্কিন মনোবিজ্ঞানী বিষয়শ্রেণী:ভাষা অর্জন বিষয়শ্রেণী:মার্কিন নারী মনোবিজ্ঞানী বিষয়শ্রেণী:র‌্যাডক্লিফ কলেজের প্রাক্তন শিক্ষার্থী বিষয়শ্রেণী:বোস্টন বিশ্ববিদ্যালয়ের শিক্ষক বিষয়শ্রেণী:২১শ শতাব্দীর মার্কিন নারী
জেফরি এভারেস্ট হিন্টন  (জন্ম ৬ই ডিসেম্বর, ১৯৪৭) একজন ব্রিটিশ-কানাডিয়ান কম্পিউটার বিজ্ঞানী, সংজ্ঞানাত্মক মনোবিজ্ঞানী এবং নোবেল পুরস্কার বিজয়ী। তিনি কৃত্রিম নিউরাল নেটওয়ার্ক নিয়ে কাজের জন্য বিখ্যাত, যার জন্য তাকে "কৃত্রিম বুদ্ধিমত্তার পিতৃপ্রতিম ব্যক্তিত্ব" উপাধি দেওয়া হয়েছে। তিনি জন হপফিল্ডের সঙ্গে ২০২৪ সালে পদার্থবিজ্ঞানে নোবেল পুরস্কার লাভ করেন।  ২০১৩ থেকে ২০২৩ সাল পর্যন্ত তিনি তার সময় ভাগ করে গুগল (গুগল ব্রেইন প্রকল্প) এবং টরন্টো বিশ্ববিদ্যালয়ের জন্য কাজ করেছেন। এরপর তিনি ২০২৩ সালের মে মাসে কৃত্রিম বুদ্ধিমত্তা প্রযুক্তির ঝুঁকি সম্পর্কে উদ্বেগের কথা উল্লেখ করে গুগল থেকে পদত্যাগ করার ঘোষণা করেন। ২০১৭ সালে তিনি টরন্টোতে ভেক্টর ইনস্টিটিউটের সহ-প্রতিষ্ঠা এবং প্রধান বৈজ্ঞানিক উপদেষ্টা হন।  ডেভিড রুমেলহার্ট এবং রোনাল্ড জে. উইলিয়ামসের সাথে হিন্টন ১৯৮৬ সালে প্রকাশিত একটি বহুল উদ্ধৃত গবেষণাপত্রের সহ-লেখক ছিলেন যা বহুস্তরবিশিষ্ট নিউরাল নেটওয়ার্কের প্রশিক্ষণের জন্য ব্যাকপ্রোপগেশন অ্যালগরিদমকে জনপ্রিয় করেছিল, যদিও তারা প্রথম এই পদ্ধতি প্রস্তাব করেননি। হিন্টনকে গভীর শিখন (ডিপ লার্নিং) গবেষক কমিউনিটির অন্যতম প্রধান ব্যক্তিত্ব হিসেবে গণ্য করা হয়। ২০১২ সালে ইমেজনেট চ্যালেঞ্জ  এর জন্য তার ছাত্র অ্যালেক্স ক্রিজেভস্কি এবং ইলিয়া সুটস্কেভারের সাথে মিলিতভাবে ডিজাইন করা অ্যালেক্সনেট ইমেজ- রিকগনিশন ছিল কম্পিউটার ভিশনের ক্ষেত্রে একটি বিরাট মাইলফলক।  হিন্টন ২০১৮ সালে গভীর শিখন নিয়ে কাজের জন্য  ইয়োশুয়া বেংজিও এবং ইয়ান লেকুনের সাথে যৌথভাবে টুরিং পুরস্কার পান, যে পুরস্কারকে প্রায়শই "কম্পিউটিংয়ের নোবেল পুরস্কার" হিসেবে উল্লেখ করা হয়। তাদেরকে কখনও কখনও "ডিপ লার্নিংয়ের গডফাদার" হিসাবেও উল্লেখ করা হয়, এবং তারা একসাথে জনসাধারণের উদ্দেশ্যে বক্তব্য দিয়ে থাকেন।  ২০২৩ সালের মে মাসে হিন্টন গুগল থেকে পদত্যাগের ঘোষণা দিয়েছিলেন, যাতে তিনি "এআই এর ঝুঁকি সম্পর্কে স্বাধীনভাবে কথা বলতে পারেন" তিনি দুর্বৃত্তদের দ্বারা ইচ্ছাকৃত অপব্যবহার, প্রযুক্তিগত বেকারত্ব এবং কৃত্রিম সাধারণ বুদ্ধিমত্তা থেকে অস্তিত্বগত ঝুঁকি নিয়ে উদ্বেগ প্রকাশ করেছেন। তিনি উল্লেখ করেছেন যে সবচেয়ে খারাপ পরিণতি এড়ানোর জন্য নিরাপত্তা নির্দেশিকা তৈরির লক্ষ্যে এআই ব্যবহারে প্রতিদ্বন্দ্বিতাকারীদের মধ্যে সহযোগিতা প্রয়োজন।Erlichman, Jon, '50-50 chance' that AI outsmarts humanity, Geoffrey Hinton says, BNN Bloomberg, June 14, 2024   ব্যক্তিগত জীবন  জেফরির দ্বিতীয় স্ত্রী রোজালিন্ড জালিন ১৯৯৪ সালে ডিম্বাশয়ের ক্যান্সারে মারা যান। তার তৃতীয় স্ত্রী, জ্যাকি ও ২০১৮ সালের সেপ্টেম্বরে ক্যান্সারে মারা যান।  জেফরি এভারেস্ট হিন্টনের পিতা হলেন কীটতত্ত্ববিদ হাওয়ার্ড এভারেস্ট হিন্টন। জেফরির প্রপিতামহ চার্লস হাওয়ার্ড হিন্টন ছিলেন একজন গণিতবিদ। গণিতবিদ ও শিক্ষাবিদ মেরি এভারেস্ট বুল এবং তার স্বামী যুক্তিবিদ জর্জ বুলের কন্যা মেরি অ্যালেন বুলকে বিয়ে করেছিলেন জেফরিহিন্টনের প্রপিতামহ চার্লস হাওয়ার্ড হিন্টন। অ্যালেন বুলের পিতা জর্জ বুলের কাজই পরবর্তীতে আধুনিক কম্পিউটার বিজ্ঞানের অন্যতম ভিত্তি হয়ে ওঠে। জেফরির নামের মাঝের 'এভারেস্ট' অংশটি এসেছে তার এক আত্মীয়, জর্জ এভারেস্টের (জর্জ এভারেস্ট হলেন মেরি এভারেস্ট বুলের চাচা) নাম থেকে, যিনি ভারতের সার্ভেয়ার জেনারেল ছিলেন এবং তার নামানুসারেই মাউন্ট এভারেস্ট পর্বতের নামকরণ করা হয়েছে। অর্থনীতিবিদ কলিন ক্লার্ক ছিলেন জেফরিহিন্টনের মামা।   তথ্যসূত্র   বিষয়শ্রেণী:কানাডীয় কম্পিউটার বিজ্ঞানী বিষয়শ্রেণী:১৯৪৭-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:রয়েল সোসাইটির সভ্য
ইলা মজুমদার (৯ সেপ্টেম্বর ১৯৪১ - ৩ মে ২০০১) একজন বাংলাদেশী শাস্ত্রীয় সংগীত শিল্পী ছিলেন। সংস্কৃতি ক্ষেত্রে বিশেষ অবদানের জন্য বাংলাদেশ শিল্পকলা একাডেমী তাকে সম্মাননা প্রদান করে। তিনি শাস্ত্রীয় সংগীতকার বারীণ মজুমদারের স্ত্রী ছিলেন।   প্রাথমিক এবং কর্মজীবন  ১৯৫৪ সাল থেকে মজুমদারকে তার ভবিষ্যত স্বামী বারীণ মজুমদার সংগীত শেখানো। তিনি ১৯৬১ সালে তার মাস্টার্স দর্শনশাস্ত্র সম্পন্ন করেন। ১৯৮১-২০০৩ সালে তিনি উইলস লিটল ফ্লাওয়ার স্কুলে শিক্ষক হিসাবে কাজ করেছিলেন। তিনি ন্যাশনাল মিউজিক কলেজে ১৫ বছরের জন্য পার্ট টাইম শিক্ষক হিসেবেও কাজ করেন।  মজুমদার সঙ্গীতশিল্পী বাপ্পা মজুমদার, সঙ্গীত সুরকার পার্থ শারোতি মজুমদার এবং ময়নাম শিল্পী পার্থ প্রতিম মজুমদারের মা ছিলেন।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:২০০১-এ মৃত্যু বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশী নারী সঙ্গীতজ্ঞ বিষয়শ্রেণী:বাংলাদেশী হিন্দু বিষয়শ্রেণী:২০১১-এ মৃত্যু বিষয়শ্রেণী:২০শ শতাব্দীর বাংলাদেশী সঙ্গীতশিল্পী
মির্জারচর ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস  মির্জারচর বাংলাদেশের নরসিংদী জেলার রায়পুরা থানাধীন প্রত্যন্ত চরাঞ্চলে অবস্থিত একটি ইউনিয়ন। কতসালে এই ইউনিয়নটি প্রতিষ্ঠা করা হয়, এই বিষয়ে কোনো তথ্য জানা যায়নি।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার : প্রায় ৮০%   শিক্ষা প্রতিষ্ঠান মির্জারচর ইউনিয়নে ১ টি হাইস্কুল, ৫ টি প্রাইমারি স্কুল, ২ টি ক্বওমী মাদ্রাসা, ১ টি ক্বওমী বালিকা মাদ্রাসা এবং ৫ টি কিন্ডারগার্টেন স্কুল রয়েছে।   দর্শনীয় স্থান  নানাবিধ প্রাকৃতিক সৌন্দর্যে ভরপুর মির্জারচর ইউনিয়ন। এর মধ্যে উল্লেখযোগ্য কয়েকটি হলোঃ ১। স্বচ্ছ জলের ধারা নিয়ে অবিরাম ছুটে চলা মেঘনা নদী। ২। নবনির্মিত শান্তিপুর বেরীবাঁধ  ৩। নির্জন গার্ডেন বা শান্তিপুর প্রেম বাগান ইত্যাদি।   উল্লেখযোগ্য ব্যাক্তিত্ব  মির্জারচর ইউনিয়ন পরিষদ এর সাবেক চেয়ারম্যান জনাব মৃত জাফর ইকবাল মানিক,চেয়ারম্যান হবার পরে মির্জারচর ইউনিয়নে যতটুক পরিবর্তন এসেছে,   ১-বিদ্যুতিক কারেন্ট  ২-শান্তিপুর টু মির্জারচর বাজার কাঁচা রাস্তা  ৩-ব্রিজ  ৪- প্রতিটা গ্রামের নিদিষ্ট জায়গায় গোসল করার ঘাটলা  মির্জারচর ইউনিয়ন এর শ্রেষ্ঠ সন্তান মানিক চেয়ারম্যান    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১মাহফুজা মানিক২০২৬০২০৩   আরও দেখুন    তথ্যসূত্র   বিষয়শ্রেণী:রায়পুরা উপজেলার ইউনিয়ন
গলাচিপা বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।   আয়তন  গলাচিপা ইউনিয়নের আয়তন ১১,৪৩৩ একর।   প্রশাসনিক কাঠামো  গলাচিপা ইউনিয়ন গলাচিপা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী গলাচিপা ইউনিয়নের মোট জনসংখ্যা ১৯,০৪৩ জন। এর মধ্যে পুরুষ ৯,৪৯০ জন এবং মহিলা ৯,৫৫৩ জন। মোট পরিবার ৪,২৫৯টি।   শিক্ষা  ২০১১ সালের আদমশুমারি অনুযায়ী গলাচিপা ইউনিয়নের সাক্ষরতার হার ৪৫.১%।   আরও দেখুন   গলাচিপা উপজেলা  গলাচিপা থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:গলাচিপা উপজেলার ইউনিয়ন
ভুঁইচাঁপা বা ভুঁই চাঁপা বা ভুঁই চম্পা (বৈজ্ঞানিক নাম: Kaempferia rotunda) আদা পরিবারের একটি উদ্ভিদ প্রজাতি। এটি চীন (কুয়াংতুং, কুয়াংশি, হাইনান, ইউন্নান), তাইওয়ান, ভারতীয় উপমহাদেশ (আসাম, নেপাল এবং বাংলাদেশসহ), ইন্দোচীন এবং স্থানীয়ভাবে অন্যন্য এলাকায় ব্যাপকভাবে চাষ হয়। এটিকে ইন্দোনেশিয়ার জাভা দ্বীপ, মালয়েশিয়া এবং কোস্টা রিকাতে স্বভাবীভূত (natualized) করা হয়েছে।Kew World Checklist of Selected Plant FamiliesFlora of China, v 24 p 369, 海南三七 hai nan san qi, Kaempferia rotunda Linnaeus, Sp. Pl. 1: 3. 1753. Ahmed, Z.U. (ed.) (2008). Encyclopedia of Flora and Fauna of Bangladesh 12: 1-505. Asiatic Society of Bangladesh.  তথ্যসূত্র  বিষয়শ্রেণী:চীনের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
বনিয়া (জাতি)  বনিয়া একটি ভারতীয় জাতি৷ বনিয়ারা সাধারণত ব্যবসায় বাণিজ্যর সঙ্গে জড়িত৷ বনিয়ারা সাধারণত ব্যাঙ্ক, টাকা-পয়সা ঋণ দেয়া, শস্য বা মশলা বিক্রেতা, এবং আধুনিক যুগে বিভিন্ন বাণিজ্যিক উদ্যোগের সঙ্গে জড়িত৷   নামকরণ "मैं बनिया हूं और अंत तक बनिया बना रहना चाहता हूं। मैं व्यवहारिक आदर्शवादी हूं और हवा में नहीं उड़ता। मैंने हवार्इ जहाज की यात्रा भी नहीं की। मैंने तो उसे दूर खड़े देख भर लिया।”মহাত্মা গান্ধী  বনিয়া শব্দের উৎপত্তি সংস্কৃত শব্দ বাণিজ্য থেকে হওয়া বলে ধারণা করা হয় ৷ পশ্চিম ভারতবর্ষে এই জাতিটি বানি অথবা বানিয়া বলে পরিচিত ৷  চিত্রশালা   প্রসিদ্ধ বনিয়া ব্যক্তি    তথ্যসূত্র   বিষয়শ্রেণী:জাতি বিষয়শ্রেণী:ভারতের সামাজিক সম্প্রদায়সমূহ বিষয়শ্রেণী:ভারতের সামাজিক গোষ্ঠী
মুহাম্মদ ইবনে ওয়াসি আল-আজদী (মৃত্যু আনুঃ ৭৪৪ বা ৭৫১) ছিলেন একজন তাবিয়ী হাদীস বিষয়ে ইসলামী পণ্ডিত, বিচারক এবং সৈনিক এবং তিনি তাঁর তপস্যার (জুহদ) জন্য বিখ্যাত ছিলেন। তাঁর বক্তব্য, 'আমি আল্লাহকে না দেখে কিছু দেখিনি' যা পরবর্তী সুফিদের দ্বারা অনেক চর্চিত হয়েছে। উমাইয়াদের ট্রান্সঅক্সিয়ানা বিজয়ের সময় তিনি কুতাইবা ইবনে মুসলিমের (মৃত্যু ৭১৫) অধীনে যুদ্ধ করেন এবং পরে একজন বিচারক হন।   এমন একটি গল্প প্রচলিত রয়েছে যেখানে বলা হয়েছে যে একজন মুসলিম স্বপ্নে মালিক বিন দীনার এবং ইবনে ওয়াসিকে জান্নাতে নিয়ে যাওয়া দেখেন এবং লক্ষ্য করেন যে মালিককে আরও সম্মানিত করা হয়েছে এবং প্রথমে প্রবেশের অনুমতি দেওয়া হয়েছে। যখন তিনি জিজ্ঞাসা করলেন, তিনি মনে করেন যে ইবনে ওয়াসি আরও মহীয়ান, তাকে বলা হয় যে এটি সত্য, "কিন্তু মোহাম্মদ ইবনে ওয়াসির দুটি শার্ট ছিল এবং মালিকের কাছে ছিল মাত্র একটি। এই কারণেই মালিককে পছন্দ করা হয়।"Nicholson, Reynold A. "The Mystics of Islam", 1914. p. 26  ইবন ওয়াসী'র সম্পর্কে বা সম্বন্ধিত উক্তি কুতাইবা ইবনে মুসলিম তার সম্পর্কে বলেন, "যুদ্ধে আকাশের দিকে মুহাম্মাদ ইবনে ওয়াসির আঙুল নির্দেশ করা আমার কাছে এক লক্ষ বিখ্যাত তরবারি এবং শক্তিশালী যুবকদের চেয়েও প্রিয়।"Hujwiri, 91-2; Abu Nu`aym, II. 345-57; Ghaya, II. 274; Mashahir, 151   মন্তব্য  বিষয়শ্রেণী:তাবেয়ী বিষয়শ্রেণী:৮ম শতাব্দীতে মৃত্যু বিষয়শ্রেণী:জন্মের সাল অজানা বিষয়শ্রেণী:৮ম শতাব্দীর আরব ব্যক্তি
ডারবান হিট দক্ষিণ আফ্রিকার কোয়াজুলু-নাটাল প্রদেশভিত্তিক বিশেষ প্রাধিকারপ্রাপ্ত ক্রিকেট দল। দলটি ডারবানের কিংসমিড ক্রিকেট গ্রাউন্ডে অবস্থিত।  ২০২০ সালে কোভিড-১৯ প্রতিযোগিতায় বিলম্ব করার আগে ২০১৮ এবং ২০১৯ সালে ডারবান হিট এমএলএস-এর প্রথম দুটি সংস্করণের জন্য বৈশিষ্ট্যযুক্ত হয়েছিল। সেই বছর ঘরোয়া দক্ষিণ আফ্রিকান ক্রিকেটে দীর্ঘ পরিকল্পিত সংস্কারের প্রতিক্রিয়া হিসাবে ২০২১ সালে ডারবান ভেঙে দেওয়া হয়েছিল।  ম্যাজান্সি সুপার লীগের মূল শহর-ভিত্তিক ফ্র্যাঞ্চাইজি দলের ছয়টিই আটটি নতুন দল দ্বারা প্রতিস্থাপিত হয়েছে।  এই আটটি দল নতুন ঘরোয়া কাঠামোর ডিভিশন ১ থেকে এসেছে, যা পরবর্তীতে ২০০৪-এর আগের প্রদেশ ভিত্তিক ফর্ম্যাটে ফিরে এসেছে।  তথ্যসূত্র  বহিঃসংযোগ  বিষয়শ্রেণী:দক্ষিণ আফ্রিকায় ক্রিকেট দল বিষয়শ্রেণী:ম্যাজান্সি সুপার লিগ
এনএক্সটি টেকওভার: নিউ অর্লিন্স একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ৭ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অর্লিন্সের স্মুদি কিং সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।  পরবর্তী সপ্তাহে এনএক্সটি-এ প্রদর্শনের জন্য দুইটি ম্যাচ ধারণ সহ মূল অনুষ্ঠান মিলিয়ে মোট ৫টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে জনি গারগানো আনস্যাঙ্কশন ম্যাচে টমাসো চিয়াম্পাকে হারিয়েছে। অন্যান্য শীর্ষস্থানীয় ম্যাচে, অ্যালিস্টার ব্ল্যাক এনএক্সটি চ্যাম্পিয়নশিপ ম্যাচে আন্দ্রাদেকে, শেনা বেজলার এনএক্সটি নারী চ্যাম্পিয়নশিপ এম্বার মুনকে এবং এডাম কোল এনএক্সটি উত্তর আমেরিকান চ্যাম্পিয়নশিপের উদ্বোধনী চ্যাম্পিয়নস নির্ধারণের জন্য আয়োজিত ল্যাডার ম্যাচে ইসি৩, কিলিয়ান ডেইন, লার্স সালিভান, রিকোশে এবং ভেলভেটিন ড্রিমকে হারিয়েছে।  এই অনুষ্ঠানটি কুস্তি অনুরাগী এবং সমালোচকদের দ্বারা সর্বজনীন প্রশংসা অর্জন করেছে এবং এনএক্সটি উত্তর আমেরিকান চ্যাম্পিয়নশিপ ম্যাচ এবং গারগানো এবং চিয়াম্পার মধ্যকার উভয় ম্যাচই কুস্তি সাংবাদিক ডেভ মেল্টজার দ্বারা পাঁচ তারকা রেটিং পেয়েছে। প্রথম উত্তর আমেরিকার কোন অনুষ্ঠানের দুটি ম্যাচে মেল্টজার পাঁচ তারকা প্রদান করেছিলেন।   ফলাফল    তথ্যসূত্র    বহিঃসংযোগ     বিষয়শ্রেণী:এনএক্সটি টেকওভার বিষয়শ্রেণী:২০১৮-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:নিউ অর্লিন্সে পেশাদার কুস্তি বিষয়শ্রেণী:২০১৮-এ লুইজিয়ানা বিষয়শ্রেণী:নিউ অর্লিন্সে ঘটনা বিষয়শ্রেণী:এপ্রিল ২০১৮-এ মার্কিন যুক্তরাষ্ট্রে ঘটনা
গ্রাহাম অ্যান্টন শ্যাভলিয়ের (; জন্ম: ৯ মার্চ, ১৯৩৭ - মৃত্যু: ১৪ নভেম্বর, ২০১৭) কেপ প্রদেশের কেপ টাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা জাতীয় ক্রিকেট দলের অন্যতম সদস্য ছিলেন তিনি। ১৯৭০ সালে সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তার।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন। এছাড়াও, নিচেরসারিতে ডানহাতে ব্যাটিং করতেন গ্রাহাম শ্যাভলিয়ের।   প্রথম-শ্রেণীর ক্রিকেট  ঘরোয়া প্রথম-শ্রেণীর ক্রিকেটে ওয়েস্টার্ন প্রভিন্সের সদস্য ছিলেন গ্রাহাম শ্যাভলিয়ের। এ দলটিতে ১৯৬৬-৬৭ মৌসুম থেকে ১৯৭৩-৭৪ মৌসুম পর্যন্ত খেলেন। তন্মধ্যে, ১৯৭০-৭১ মৌসুমে ট্রান্সভালের বিপক্ষে ৭/৫৭ লাভের মাধ্যমে প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন।  একই মৌসুমের শেষার্ধ্বে দক্ষিণ আফ্রিকার বহিঃএকাদশের সদস্যরূপে ট্রান্সভালের বিপক্ষে পরবর্তী মৌসুমের জন্য প্রস্তুতিমূলক খেলায় অংশগ্রহণের লক্ষ্যে খেলেন। খেলায় তিনি ৭/১০৭ ও ৩/৬৬ পান।   টেস্ট ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন থামি সোলকিল। ২২ জানুয়ারি, ১৯৭০ তারিখে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  ১৯৬৯-৭০ মৌসুমে অস্ট্রেলিয়া দল দক্ষিণ আফ্রিকা সফরে আসে। কেপ টাউনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় গ্রাহাম শ্যাভলিয়েরের। খেলায় তিনি পাঁচ উইকেট লাভ করে দলের জয়ে প্রভূতঃ ভূমিকা রাখেন।  তবে, সিরিজের বাদ-বাকী খেলাগুলো থেকে তাকে বিরত রাখা হয়। এছাড়াও, ঐ সিরিজের পরপরই দক্ষিণ আফ্রিকাকে বর্ণবাদী আচরণের প্রেক্ষিতে আন্তর্জাতিক ক্রিকেট অঙ্গনে নিষেধাজ্ঞা প্রদান করা হয়েছিল। এরপর আর তাকে টেস্ট আঙ্গিনায় দেখা যায়নি। ১৯৭০ ও ১৯৭১-৭২ মৌসুমে যথাক্রমে ইংল্যান্ড ও অস্ট্রেলিয়া সফরের জন্য তাকে দলে রাখা হলেও উভয় সফরই বাতিল হয়ে যায়।   খেলার ধরন  শ্যাভলিয়ের মূলতঃ স্লো লেফট-আর্ম অর্থোডক্স স্পিন বোলার হিসেবে দলে অবদান রাখতেন। এছাড়াও, নিচেরসারিতে ডানহাতে ব্যাটিং করতে পারতেন তিনি। প্রকৃতপক্ষেই তিনি ১১ নম্বর ব্যাটসম্যানের আদর্শরূপ ছিলেন। সকল প্রথম-শ্রেণীর খেলায় অংশ নিয়ে কেবলমাত্র একবার দুই অঙ্কের কোঠায় রানকে নিয়ে যেতে সক্ষম হন। ব্যক্তিগত সর্বোচ্চ রান তুলেন অপরাজিত ১১।   দেহাবসান  ব্যক্তিগত জীবনে বিবাহিত ছিলেন তিনি। নুন শ্যাভলিয়ের নাম্নী এক রমণীর পাণিগ্রহণ করেন। পরবর্তীতে রন বুইসিন, স্টিভেন করস্টেন, আলিডা শ্যাভলিয়েরকে বিয়ে করেন। জুলি বুইসিন, জেনেভিভ করস্টেন, বাইরন শ্যাভলিয়ের সন্তান ও মাইকেলা করস্টেন, টিমোথি করস্টেন, কেরি বুইসিন, ক্রিস্টি বুইসিন, ম্যাথু শ্যাভলিয়ের নাতি-নাতনি রয়েছে।  ১৪ নভেম্বর, ২০১৭ তারিখে ৮০ বছর বয়সে গ্রাহাম শ্যাভলিয়েরের দেহাবসান ঘটে।   তথ্যসূত্র    আরও দেখুন   সানফয়েল সিরিজ  এক টেস্টের বিস্ময়কারী  পিটার ভ্যান ডার মারউই  ইস্টার্ন প্রভিন্স ক্রিকেট দল  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৩৭-এ জন্ম বিষয়শ্রেণী:২০১৭-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:কেপ টাউন থেকে আগত ক্রিকেটার
হংকং ক্রিকেট ক্লাব () হংকং দ্বীপের প্রাণকেন্দ্রে অবস্থিত ওং নাই চুং গ্যাপের পাহাড় ও সবুজে ঘেরা।. Archived from the original on 2017-10-11. Retrieved 2016-09-09.   ইতিহাস  বাম|থাম্ব|300x300পিক্সেল|১৯০০-এর দশকে হংকংয়ের মধ্যস্থ হংকং ক্রিকেট ক্লাব। জায়গাটি এখন চ্যাটার গার্ডেন দ্বারা দখল করা হয়েছে।  ১৮৫১ সালের জুন মাসে হংকং-এ অনুষ্ঠিত একটি জনসভায়, জলসীমার দক্ষিণে সামরিক প্যারেড গ্রাউন্ডে একটি টার্ফড খেলার মাঠ সহ একটি ক্লাব তৈরি করার প্রস্তাবের ফলে ইংল্যান্ডের বাইরে প্রথম ক্রিকেট ক্লাবগুলির একটি চালু হয়।  ১৯৭৫ সালে, ক্লাবটি হট্টগোলপূর্ণ সেন্ট্রাল ডিস্ট্রিক্টের মাঝখানে তার জায়গা ছেড়ে দেয় এবং সবুজ ওং নাই চুং গ্যাপে চলে যায়।   প্রধান ক্রীড়া ইভেন্ট  ২০২৩ হংকং মহিলাদের চতুর্ভুজাকার সিরিজটি এইখানেই অনুষ্ঠিত হয়েছিল।   আন্তর্জাতিক পাঁচ উইকেট লাভের তালিকা   মহিলাদের টুয়েন্টি২০ আন্তর্জাতিক  নিম্নলিখিত সারণিতে এই ভেন্যুতে মহিলা টুয়েন্টি২০ আন্তর্জাতিকে নেওয়া পাঁচ উইকেট শিকারের সংক্ষিপ্তসার দেওয়া হয়েছে।  #  পরিসংখ্যান  খেলোয়াড়  দেশ ইনিংস  প্রতিপক্ষ  তারিখ ফলাফল  ১  ৫/১০  ক্যারি চ্যান    ১       ২  ৫/৬  সঙ্গীতা রায়    ২       ৩  ৫/২  কারি চ্যান    ২        আরও দেখুন  হংকংয়ে ক্রিকেট  তথ্যসূত্র  বিষয়শ্রেণী:হংকংয়ের রাগবি ইউনিয়ন দল বিষয়শ্রেণী:১৮৫১-এ প্রতিষ্ঠিত ক্রিকেট ক্লাব বিষয়শ্রেণী:হংকংয়ে ক্রিকেট মাঠ বিষয়শ্রেণী:চীনের বহু-ক্রীড়া ক্লাব বিষয়শ্রেণী:চীনের ক্লাব ক্রিকেট দল বিষয়শ্রেণী:১৮৫১-এ হংকংয়ে প্রতিষ্ঠিত বিষয়শ্রেণী:হংকংয়ের ক্রিকেট দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৩:৫৪, ১৪ জুলাই ২০২৩ (ইউটিসি) সৈয়দ সৈয়দা মেমোরিয়াল উচ্চ বিদ্যালয়   – (অপসারণের প্রস্তাবনা দেখুনলগ দেখুন) () প্রায় ফাকা নিবন্ধ! গুরুত্বপূর্ণ প্রতিষ্ঠান নয়, শিক্ষাপ্রতিস্থানের নীতিমালা পূরণ করেনা। Deloar Akram (আলাপ • অবদান • লগ) ১৬:২২, ৮ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বার্ট্রান্ড রাসেলের দার্শনিক দৃষ্টিভঙ্গি দার্শনিক এবং গণিতবিদ বার্ট্রান্ড রাসেলের (১৮৭২ - ১৯৭০) দর্শন সম্পর্কিত পরিবর্তনশীল দৃষ্টিভঙ্গিকে নির্দেশ করে, যেটি ১৮৯৬ সালে তার প্রথম লেখা প্রকাশের পর থেকে ১৯৭০ সালের ফেব্রুয়ারিতে তার মৃত্যুর পূর্ব পর্যন্ত প্রকাশিত তার লেখা ও কর্মের প্রেক্ষিতে বিবেচনা করা হয়।   দর্শন বিষয়ক কাজ  রাসেলকে সাধারণত বিশ্লেষণী দর্শনের অন্যতম প্রতিষ্ঠাতা হিসাবে কৃতিত্ব দেওয়া হয় এবং তিনি যুক্তিবিদ্যা, গণিতের দর্শন, অধিবিদ্যা, নীতিশাস্ত্র এবং জ্ঞানতত্ত্ব সম্পর্কিত বহু কাজও করেছিলেন।   বিশ্লেষণাত্মক দর্শন   এখন যাকে "বিশ্লেষণী দর্শন" বলা হয় তা বিকাশে বার্ট্রান্ড রাসেল সহায়তা করেছিলেন। জি. ই. মুরের পাশাপাশি রাসেলকে আদর্শবাদ, একটি দার্শনিক ধারা যা জি ডব্লিউ.এফ. হেগেল এবং তার ব্রিটিশ অনুসারী এফ. এইচ. ব্র্যাডলি দ্বারা প্রভাবিত হয়েছিল, -এর  বিরুদ্ধে ব্রিটিশ প্রতিপক্ষ হিসাবে দেখানো হয়।  তথ্যসূত্র    বহিঃসংযোগ   বার্ট্রান্ড রাসেলের দর্শন সম্পর্কিত রচনা  বার্ট্রান্ড রাসেলের দর্শন বিষয়ক রচনা    Works by Bertrand Russell at LibriVox (public domain audiobooks)  অডিও  Bertrand Russell Audio Archive  In Praise of Idleness free mp3 recitation of Russell's essay of the same name, from the Audio Anarchy project  অন্যান্য    Russell Photo Gallery  Photographs at the National Portrait Gallery    The Bertrand Russell Archives  The First Reith Lecture given by Russell (Real Audio)  Lecture about 1905, the philosophical landscale of Einstein in which Russell was central  বিষয়শ্রেণী:বার্ট্রান্ড রাসেল বিষয়শ্রেণী:বিশ্লেষণী দর্শন